RAPORT AL COMISIEI CĂTRE PARLAMENTUL EUROPEAN ȘI CONSILIU privind garanțiile acoperite de la bugetul general Situația la 30 iunie 2012 /* COM/2013/0211 final */





CUPRINS 1........... Introducere. 2 2........... Tipuri de operațiuni acoperite de la buget 2 3........... Evenimente survenite de la ultimul raport din 31 decembrie 2011. 3 3.1........ Sprijin pentru balanța de plăți în favoarea statelor membre din afara zonei euro. 3 3.2........ Asistență macrofinanciară. 3 3.3........ Euratom.. 3 3.4........ Mecanismul european de stabilizare financiară. 3 3.5........ Garanția de la buget pentru finanțarea externă acordată de BEI 4 4........... Informații privind riscurile acoperite de la buget 4 4.1........ Definiția riscului 4 4.2........ Componența riscului 4 4.3........ Riscul anual acoperit de la buget 7 4.3.1..... Riscul aferent statelor membre. 7 4.3.2..... Riscul aferent țărilor terțe. 8 4.4........ Evoluția riscului 9 5........... Nerespectarea obligațiilor de plată, activarea garanțiilor bugetare și arierate. 13 5.1........ Plăți din resurse în numerar 13 5.2........ Plăți de la buget 13 5.3........ Activarea Fondului de garantare pentru acțiuni externe. 13 6........... Fondul de garantare pentru acțiuni externe. 14 6.1........ Sume de recuperat 14 6.2........ Active. 14 6.3........ Suma țintă. 14 7........... Evaluarea riscurilor: situația economică și financiară din țările terțe cu cea mai mare expunere 14 7.1........ Obiective. 14 7.2........ Metode de evaluare a riscului 14 1. Introducere Prezentul raport are ca obiectiv monitorizarea expunerii bugetului Uniunii Europene la riscul de credit care rezultă din garanțiile acordate și din operațiunile de acordare de împrumuturi efectuate direct de Uniunea Europeană sau indirect prin mandatele externe ale BEI. Raportul este prezentat în conformitate cu regulamentul financiar, conform căruia Comisia trebuie să prezinte Parlamentului European și Consiliului un raport cu privire la situația garanțiilor bugetare și a riscurilor corespunzătoare[1]. El este însoțit de un document de lucru al serviciilor Comisiei care conține un set de tabele detaliate și de note explicative („documentul de lucru”). 2. Tipuri de operațiuni acoperite de la buget Riscurile acoperite de la bugetul Uniunii Europene („bugetul”) provin dintr-o serie de operațiuni de acordare de împrumuturi și de garantare care pot fi împărțite în două categorii: – împrumuturi acordate de Uniunea Europeană în scopuri macroeconomice, adică împrumuturi de asistență macrofinanciară[2] (AMF) acordate țărilor terțe în colaborare cu instituțiile înființate în urma conferinței de la Bretton Woods, împrumuturi pentru balanța de plăți[3] (BDP) prin care se acordă sprijin statelor membre din afara zonei euro care se confruntă cu dificultăți legate de balanța de plăți și împrumuturi în cadrul mecanismului european de stabilizare financiară[4] (MESF) în sprijinul tuturor statelor membre care se confruntă sau sunt amenințate serios de perturbări financiare și economice grave cauzate de evenimente excepționale pe care nu le pot controla; precum și – împrumuturi acordate în scopuri microeconomice, adică împrumuturi Euratom și, mai ales, operațiuni de finanțare derulate de Banca Europeană de Investiții („BEI”) în statele nemembre („finanțarea externă acordată de BEI”), acoperite de garanții UE[5]. Finanțarea externă garantată acordată de BEI, împrumuturile Euratom și împrumuturile AMF sunt acoperite începând cu 1994 din Fondul de garantare pentru acțiuni externe („fondul”)[6], în timp ce împrumuturile BDP și MESF sunt acoperite direct de la buget. Fondul acoperă situațiile de nerespectare a obligațiilor de plată legate de împrumuturile și garanțiile la împrumuturi acordate statelor nemembre sau pentru proiecte derulate în state nemembre. Fondul a fost instituit: – pentru a oferi o „rezervă de lichiditate”, astfel încât să se evite utilizarea unor resurse de la buget de fiecare dată când o rată dintr-un împrumut garantat nu este rambursată sau este rambursată cu întârziere; precum și – pentru a crea un instrument de disciplină bugetară prin stabilirea unui cadru financiar pentru elaborarea politicii UE referitoare la garanții pentru împrumuturile acordate de Comisie și de BEI statelor nemembre UE[7]. În cazul în care țările terțe devin state membre, împrumuturile acordate acestor țări nu mai sunt acoperite din fond, iar riscul trebuie suportat direct de la buget. Fondul este alimentat de la buget și trebuie să fie menținut la un anumit procentaj din capitalul rămas de rambursat în cadrul împrumuturilor și garanțiile la împrumuturi acoperite din fond. Acest procentaj, cunoscut sub denumirea de „rată țintă”, se situează în momentul de față la 9%. Dacă resursele fondului nu sunt suficiente, bugetul va furniza fondurile necesare. 3. Evenimente survenite de la ultimul raport din 31 decembrie 2011 3.1. Sprijin pentru balanța de plăți în favoarea statelor membre din afara zonei euro Nu au existat astfel de operațiuni în primul semestru al anului 2012. La 30 iunie 2012 măsura de acordare a unei asistențe financiare preventive din partea UE României nu era activată. 3.2. Asistență macrofinanciară A doua și ultima tranșă de 39 milioane EUR către Armenia a fost pusă la dispoziție în februarie, iar 19 milioane EUR au fost rambursate (2 milioane EUR de către Bosnia și Herțegovina, 5 milioane EUR de către fosta Republică iugoslavă a Macedoniei și 12 milioane EUR de către Tadjikistan). . 3.3. Euratom În perioada vizată nu a fost pusă la dispoziție nicio sumă în cadrul împrumuturilor. Bulgaria a rambursat 10,5 milioane EUR și Ucraina 2,8 milioane EUR. 3.4. Mecanismul european de stabilizare financiară Sumele puse la dispoziția Irlandei si a Portugaliei s-au ridicat la 4,5 miliarde EUR și respectiv 6 miliarde EUR în primele șase luni ale anului 2012. În tabelul 1 sunt prezentate sumele rămase de rambursat la 30 iunie 2012 pentru cele patru mecanisme. Tot ca răspuns la situația de criză au mai fost create alte câteva mecanisme, care însă nu prezintă riscuri pentru buget: – Fondul european de stabilitate financiară (FESF[8])/Mecanismul european de stabilitate (MES[9]) garantat de către statele membre participante, pe bază pro-rata, și – Mecanismul de împrumut pentru Grecia[10], care este finanțat prin intermediul împrumuturilor bilaterale din partea celorlalte state membre din zona euro, centralizate de Comisie. 3.5. Garanția de la buget pentru finanțarea externă acordată de BEI În cadrul mandatului extern pentru perioada 2007-2013, împrumuturile contractate au crescut cu 3% în primul semestru al anului 2012 și s-au ridicat la 605 milioane EUR. Împrumuturile vărsate s-au ridicat la 1 065 milioane EUR. Astfel, valoarea totală a împrumuturilor vărsate în cadrul mandatului a ajuns la 9 626 milioane EUR la 31 decembrie 2012, cu 12,5% mai mult comparativ cu 31 decembrie 2011. 4. Informații privind riscurile acoperite de la buget 4.1. Definiția riscului Riscul suportat de la buget derivă din capitalul datorat și dobânzile aferente operațiunilor garantate. În sensul prezentului raport, se utilizează două metode pentru evaluarea riscurilor suportate de la buget (fie direct, fie indirect, prin intermediul fondului): – „Riscul total suportat” se bazează pe suma totală a capitalului rămas de rambursat pentru operațiunile vizate la o anumită dată, inclusiv dobânda acumulată[11]. – abordarea bugetară, definită drept „riscul anual suportat de la buget”, se bazează pe calculul sumei maxime din plățile anuale scadente pe care UE ar trebui să o plătească în cursul unui exercițiu financiar, presupunând că, în cazul niciunui împrumut garantat, nu s-a respectat obligația de plată[12]. 4.2. Componența riscului Până în 2010, riscul maxim în termeni de sumă totală acoperită a fost în principal legat de împrumuturile acordate țărilor terțe. Începând din 2011, criza financiară a avut un impact major asupra finanțelor publice ale statelor membre, ceea ce a condus la o creștere a activității UE de acordare de împrumuturi pentru a răspunde nevoilor de finanțare mai mari ale statelor. În consecință, componența riscului s-a modificat. La 30 iunie 2012: · 73% din totalul sumelor datorate garantate derivă din operațiuni de împrumut legate de credite acordate statelor membre care sunt acoperite direct de la buget (în comparație cu 45% la 31.12.2010). Riscul total acoperit de la buget la 30 iunie 2012 este prezentat în tabelul 1 de mai jos. Tabelul 1: Totalul sumelor de rambursat acoperite de la buget la 30 iunie 2012 în milioane EUR || Capital datorat || Dobânzi acumulate || Total || % State membre* || || || || AMF || 25 || 0 || 25 || <1% Euratom || 393 || 2 || 395 || 1% BDP || 11 400 || 145 || 11 545 || 15% BEI*** || 2 838 || 24 || 2 862 || 4% MESF || 38 500 || 444 || 38 944 || 52% Subtotal state membre || 53 156 || 615 || 53 771 || 73% Țări terțe** || || || || AMF || 585 || 21 || 606 || 1% Euratom || 41 || 0 || 41 || <1% BEI*** || 21 205 || 171 || 21 376 || 26% Subtotal țări terțe || 21 831 || 192 || 22 024 || 27% Total || 74 987 || 808 || 75 795 || 100% * Acest risc este acoperit direct de la buget. Acesta include, de asemenea, împrumuturile AMF, Euratom și BEI acordate anumitor țări înainte de aderarea acestora la UE. ** Acest risc este acoperit din fond. ***Aproximativ 82% dintre operațiunile de împrumut ale BEI (suverane și sub-suverane) sunt acoperite de o garanție globală, în timp ce restul operațiunilor nu beneficiază de acoperire decât pentru riscurile politice. Tabelele A1, A2, A3 și A4 din documentul de lucru furnizează informații mai detaliate cu privire la aceste sume datorate, în special în ceea ce privește plafoanele, sumele vărsate sau ratele de garantare. Totalul capitalului datorat și al dobânzilor aferente acoperite de la buget a continuat să crească, în principal din cauza sumele acordate în cadrul MESF. 4.3. Riscul anual acoperit de la buget Pentru al doilea semestru al anului 2012, bugetul ar putea acoperi (direct și prin intermediul fondului) 1 871 milioane EUR[13], reprezentând sumele (capital și dobânzi) care vor ajunge la scadență în cursul perioadei respective. Tabelul A2 din documentul de lucru conține detalii privind ponderea fiecărei țări în riscul total acoperit. 4.3.1. Riscul aferent statelor membre Riscul aferent statelor membre se referă la: (a) împrumuturile BEI și/sau împrumuturile AMF și/sau Euratom acordate înainte de aderarea la UE, (b) împrumuturile acordate în cadrul mecanismului de asistență pentru balanța de plăți, și (c) împrumuturile acordate în cadrul MESF. Tabelul 2: Clasamentul statelor membre în funcție de riscul maxim suportat de la buget în al doilea semestru al anului 2012 (milioane EUR) Clasament || Țară || Împrumuturi || Risc maxim || Ponderea țării în raport cu riscul total al statelor membre (SM) || Ponderea țării în raport cu riscul total (SM și non-SM) 1 || Portugalia || c) || 207,6 || 25,9% || 11,1% 2 || Irlanda || c) || 192,7 || 24,0% || 10,3% 3 || România || a)+b) || 160,4 || 20,0% || 8,6% 4 || Ungaria || a)+b) || 79,0 || 9,9% || 4,2% 5 || Bulgaria || a) || 43,4 || 5,4% || 2,3% 6 || Polonia || a) || 40,2 || 5,0% || 2,2% 7 || Republica Cehă || a) || 35,1 || 4,6% || 1,9% 8 || Republica Slovacă || a) || 22,1 || 2,8% || 1,2% 9 || Letonia || a)+b) || 8,5 || 1,1% || 0,5% 10 || Slovenia || a) || 5,7 || 0,7% || 0,3% 11 || Cipru || a) || 3,9 || 0,5% || 0,2% 12 || Lituania || a) || 2,6 || 0,3% || 0,1% 13 || Malta || a) || 0,4 || 0,0% || 0,0% Total || || || 801,5 || 100% || 42,8% 4.3.2. Riscul aferent țărilor terțe Fondul acoperă împrumuturile garantate acordate țărilor terțe cu scadențe până în 2042. Fondul va suporta un risc anual maxim aferent țărilor terțe de 1 070 milioane EUR (57 % din riscul anual total). Primele zece țări (din 46) cu cele mai mari sume datorate sunt enumerate în tabelul de mai jos. Ele reprezintă 841 milioane EUR sau 78,6% din riscul anual suportat de fond. Situația economică din aceste țări este analizată și comentată la punctul 3 din documentul de lucru. Bonitatea evaluată de către agențiile de rating este de asemenea indicată în tabelul pentru fiecare țară. Riscul aferent țărilor terțe se referă la împrumuturile BEI și/sau la împrumuturile AMF și/sau Euratom (mai multe detalii sunt incluse în tabelele A3b și A4 din documentul de lucru). Tabelul 3: Clasamentul primelor zece țări terțe în funcție de riscul maxim suportat de fond în al doilea semestru al anului 2012 (milioane EUR). Clasament || Țară || Risc maxim || Ponderea țării în raport cu riscul total al țărilor terțe || Ponderea țării în raport cu riscul total (SM și non-SM) 1 || Turcia || 249,4 || 23,3% || 13,3% 2 || Serbia || 103,1 || 9,6% || 5,5% 3 || Tunisia || 96,8 || 9,1% || 5,2% 4 || Egipt || 95,8 || 9,0% || 5,1% 5 || Maroc || 93,4 || 8,7% || 5,0% 6 || Africa de Sud || 57,5 || 5,4% || 3,1% 7 || Liban || 48,8 || 4,6% || 2,6% 8 || Siria || 41,5 || 3,9% || 2,2% 9 || Bosnia și Herțegovina || 28,0 || 2,6% || 1,5% 10 || Iordania || 26,8 || 2,5% || 1,4% Totalul celor 10 țări || || 841,1 || 78,6% || 45,0% 4.4. Evoluția riscului Nivelul de incertitudine este în continuare ridicat, deoarece criza economică și financiară mondială continuă să afecteze redresarea economică în UE, precum și creșterea economică mondială. Totodată, tensiunile geopolitice care afectează unele țări din sudul Mediteranei sporesc incertitudinea cu privire la redresarea economică în anumite țări terțe. · Mecanismul de sprijin pentru balanța de plăți Asistența financiară pe termen mediu din partea UE în cadrul mecanismului de sprijin pentru balanța de plăți a fost reactivată în noiembrie 2008 pentru a ajuta Ungaria și apoi, în ianuarie și mai 2009, pentru a sprijini Letonia și România în efortul de refacere a încrederii pieței, pentru un angajament total de 14,6 miliarde EUR. Suma de 1,2 miliarde EUR nu va fi pusă la dispoziție, deoarece termenul de punere la dispoziție a tranșei a expirat. În plus față de cele 5 miliarde EUR acordate deja României ca asistență BDP, Consiliul a decis, la 12 mai 2011, să furnizeze acestei țări o asistență financiară preventivă în valoare de până la 1,4 miliarde EUR[14], din care nu a fost pusă la dispoziție încă nicio tranșă. Cu un plafon global de 50 miliarde EUR, mecanismul BDP dispune încă de o capacitate de 37,2 miliarde EUR pentru a acorda sprijin suplimentar de tip BDP, dacă va fi necesar. · Mecanismul european de stabilizare financiară (MESF) Tensiunile de pe piețele obligațiunilor suverane au rămas ridicate în cursul primului semestru al anului 2012. Condițiile de emitere a obligațiunilor suverane ale țărilor periferice din zona euro au rămas dificile, în pofida activării MESF - completat de împrumuturi bilaterale - și a FESF. Satisfacerea nevoilor de refinanțare sporite ale guvernelor statelor membre în lunile și anii următori va rămâne o provocare. Conform concluziilor Consiliului Ecofin, volumul maxim al mecanismului a fost stabilit la 60 miliarde EUR[15], dar limita legală este stabilită la articolul 2 alineatul (2) din regulamentul Consiliului, care limitează suma împrumuturilor la marja disponibilă în cadrul plafonului de resurse proprii[16]. Ca urmare a deciziilor Consiliului de a acorda asistență financiară din partea Uniunii pentru Irlanda[17] și pentru Portugalia[18], sumele puse la dispoziția Irlandei s-au ridicat la 18,4 miliarde EUR, iar sumele puse la dispoziția Portugaliei s-au ridicat la 20,1 miliarde EUR. La 30 iunie 2012, din volumul maxim de 60 de miliarde EUR, MESF dispune încă de o capacitate de 21,5 miliarde EUR pentru a oferi asistență suplimentară, dacă va fi necesar[19]. · Împrumuturi pentru asistență macrofinanciară De la intrarea în vigoare a Tratatului de la Lisabona, deciziile AMF nu mai sunt luate exclusiv de către Consiliu, ci în conformitate cu procedura legislativă ordinară (codecizie). La data de 4 iulie 2011 Comisia a adoptat o nouă propunere legislativă privind un regulament-cadru AMF pentru a îmbunătăți procesul decizional în contextul Tratatului de la Lisabona[20]. Potrivit regulamentului-cadru propus, procedura pentru AMF va fi similară cu cea pentru alte instrumente de finanțare externă, iar Comisia va avea competențe de adoptare a deciziilor de acordare a unei asistențe macrofinanciare, sub supravegherea unui comitet format din reprezentanți ai statelor membre, în conformitate cu procedura de examinare introdusă de noile norme de comitologie, care au intrat în vigoare la data de 1 martie 2011[21]. Parlamentul și Consiliul au continuat dezbaterile privind regulamentul propus în 2012, inclusiv cu privire la procedura de luare a deciziilor AMF. · Împrumuturi Euratom Împrumuturile Euratom acordate statelor membre sau anumitor țări terțe eligibile (Federația Rusă, Armenia, Ucraina) au un plafon de 4 miliarde EUR, din care s-au folosit deja aproximativ 85%. Suma rămasă este de aproximativ 600 milioane EUR și ar putea fi utilizată pentru finanțarea unor noi proiecte. · Împrumuturi acordate de BEI În temeiul mandatului general al BEI pentru perioada 2007-2013, până la 30 iunie 2012 au fost semnate acorduri de împrumut în valoare totală de 19 998 milioane EUR, din care au fost vărsate până la acea dată 9 626 milioane EUR (a se vedea tabelul A6 din documentul de lucru). Pentru mai multe informații privind țările acoperite de mandatele BEI, a se vedea tabelele A1 și A2 din documentul de lucru. De la sfârșitul anului 2011 BEI a început să înregistreze cazuri de neplată a anumitor dobânzi și amortismente din partea guvernului sirian (a se vedea punctul 5.3 de mai jos). 5. Nerespectarea obligațiilor de plată, activarea garanțiilor bugetare și arierate 5.1. Plăți din resurse în numerar Comisia recurge la resursele sale în numerar pentru a evita întârzierile și costurile asociate gestionării operațiunilor sale de împrumut atunci când un debitor se află în întârziere de plată către UE[22]. 5.2. Plăți de la buget Având în vedere că nu au existat cazuri de nerambursare din partea statelor membre în prima jumătate a anului 2012, nu a fost solicitat niciun credit în cadrul articolului 01 04 01 (linii p.m.) din buget, „Garanțiile Uniunii Europene pentru operațiunile de împrumut ale Uniunii și ale Euratom și pentru operațiunile de creditare ale BEI”. 5.3. Activarea Fondului de garantare pentru acțiuni externe În caz de întârziere a plății de către un beneficiar al unui împrumut către o țară terță acordat sau garantat de UE, se recurge la fond pentru acoperirea neplății în termen de trei luni de la momentul cererii[23]. BEI a înregistrat cazuri de neplată a anumitor dobânzi și amortismente din partea guvernului sirian. Întrucât cererile de plată oficiale au rămas fără răspuns, în mai 2012 BEI a făcut apel la Fondul de garantare pentru plata a 15,5 milioane EUR corespunzătoare sumelor scadente în noiembrie și decembrie 2011 care nu au fost rambursate. Această sumă a fost retrasă din contul Fondului de garantare în august 2012. Banca a făcut alte trei cereri de plată pentru împrumuturile neplătite de către guvernul sirian, în valoare de 8,6 milioane EUR, 2,6 milioane EUR și 15,4 milioane EUR, sume pe care Fondul urmează să le plătească băncii în noiembrie 2012, ianuarie și februarie 2013. Între timp, banca a recuperat 2,1 milioane EUR. Cu excepția cazului în care situația țării se va îmbunătăți, sunt de așteptat solicitări suplimentare. În ceea ce privește Siria, totalul capitalului împrumutat rămas de rambursat aferent împrumuturilor garantate se ridică la 551 milioane EUR, ultima scadență fiind în 2030. Conform acordurilor de garantare, dacă UE a efectuat o plată în temeiul garanției UE, ea se subrogă în drepturile și căile de atac ale BEI. BEI trebuie să demareze procedurile de recuperare în ceea ce privește sumele subrogate. 6. Fondul de garantare pentru acțiuni externe 6.1. Sume de recuperat[24] La 30 iunie 2012 fondul nu avea sume de recuperat, deoarece nu au fost efectuate plăți. 6.2. Active La 30 iunie 2012, activele nete[25] ale fondului se ridicau la 1 839 956 496,39 EUR. 6.3. Suma țintă Fondul trebuie să atingă un nivel corespunzător (suma țintă), stabilit la 9% din totalul capitalului împrumutat rămas de rambursat care rezultă din fiecare operațiune, la care se adaugă dobânda acumulată. La 31 decembrie 2011, raportul dintre resursele fondului (1 755,43 milioane EUR) și capitalul împrumutat rămas de rambursat[26] (21 234,34 milioane EUR), calculat conform regulamentului de instituire a fondului, era mai mic decât suma țintă. În consecință, un provizion de 155,66 milioane EUR a fost inclus în bugetul preliminar 2013. În februarie 2012, bugetul a transferat către fond 260,17 milioane EUR, așa cum era provizionat în proiectul preliminar de buget pe 2012 și în conformitate cu normele Regulamentului de instituire a Fondului (suma țintă de 9%). 7. Evaluarea riscurilor: situația economică și financiară din țările terțe cu cea mai mare expunere 7.1. Obiective Secțiunile anterioare ale raportului conțin informații privind aspectele cantitative ale riscului suportat de la buget, raportat la țările terțe. Secțiunea 3 din documentul de lucru oferă o analiză macroeconomică a țărilor terțe la care bugetul are cea mai mare expunere sau care beneficiază de mecanismele de împrumut ale UE (împrumuturi AMF și Euratom). 7.2. Metode de evaluare a riscului Evaluarea riscului prezentată în documentul de lucru se bazează pe informațiile referitoare la situația economică și financiară, ratinguri și alte fapte cunoscute în legătură cu țările cărora li s-au acordat împrumuturi garantate. Evaluarea nu include estimări ale pierderilor și recuperărilor, care sunt în mod inevitabil extrem de incerte. Indicatorii riscurilor de țară care figurează în tabelele din documentul de lucru arată evoluția riscului de nerambursare. Această analiză este prezentată în secțiunea 3 a documentului de lucru pentru țările cu cel mai ridicat grad de risc de credit și de expunere pentru buget (inclusiv împrumuturi AMF și Euratom) la 30 iunie 2012. [1] COM(2012)609 final și SEC(2012)347 final constituie raportul anterior privind garanțiile acoperite din buget la 31 decembrie 2011. [2] Împrumuturile AMF pot lua și forma unor finanțări nerambursabile destinate țărilor terțe. [3] Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre (JO L 53, 23.2.2002, p. 1). [4] Regulamentul (UE) nr. 407/2010 al Consiliului din 11 mai 2010 (JO L 118, 12.5.2010, p. 1). [5] Referințele la temeiurile juridice sunt prezentate în tabelul A4 din documentul de lucru. [6] Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiune codificată), „Regulamentul privind fondul de garantare” (JO L 145, 10.6.2009, p. 10). [7] Deși riscurile externe sunt acoperite in fine de bugetul UE, fondul de garantare acționează ca instrument de protecție a bugetului UE împotriva riscului de nerambursare. Pentru un raport detaliat privind funcționarea fondului, a se consulta COM(2012)399 final și documentul de lucru al serviciilor Comisiei care îl însoțește [SWD(2012)217 final]. [8] Despre FESF: http://www.efsf.europa.eu [9] Despre MES: http://www.esm.europa.eu [10] Mecanismul de împrumut pentru Grecia - ECFIN - Comisia Europeană: http://ec.europa.eu/economy_finance/assistance_eu_ms/greek_loan_facility/index_en.htm [11] A se vedea tabelul 1 din raport. [12] În scopul acestui calcul, se presupune că împrumuturile neplătite nu sunt rambursate anticipat, cu alte cuvinte că numai sumele scadente sunt luate în considerare (a se vedea tabelul 2 și 3 din raport și tabelul A2 din documentul de lucru). [13] Reprezentând sumele scadente în ultimul semestru al anului 2012 (din totalul sumelor rămase de rambursat la 30 iunie 2012), în ipoteza că împrumuturile nerambursate nu sunt restituite anticipat (pentru detalii, a se vedea tabelul A2 din documentul de lucru). [14] Decizia 2011/288/UE a Consiliului din 12 mai 2011 de acordare a unei asistențe financiare preventive pe termen mediu din partea UE României (JO L 132, 19.5.2011, p. 15). [15] Comunicatul de presă privind reuniunea extraordinară a Consiliului Ecofin, 9/10 mai 2010 (http://www.consilium.europa.eu/uedocs/cms_data/docs/pressdata/en/ecofin/114324.pdf) [16] Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară (JO L 118, 12.5.2010, p. 1). [17] Decizia de punere în aplicare 2011/77/UE a Consiliului din 7 decembrie 2010 privind acordarea de asistență financiară din partea Uniunii pentru Irlanda (JO L 30, 4.2.2011, p. 34). [18] Decizia de punere în aplicare 2011/344/UE a Consiliului din 30 mai 2011 privind acordarea de asistență financiară din partea Uniunii pentru Portugalia (JO L 159, 17.6.2011, p. 88) și Rectificare la Decizia de punere în aplicare 2011/344/UE a Consiliului din 30 mai 2011 privind acordarea de asistență financiară din partea Uniunii pentru Portugalia (JO L 178, 10.7.2012, p. 15). [19] Pentru informații suplimentare privind MESF, a se vedea și raportul Comisiei privind activitățile de luare și acordare de împrumuturi ale Uniunii Europene în 2011, COM(2012)419. [20] COM(2011) 396 final – 2011/0176 (COD) din 4.7.2011. [21] Regulamentul (UE) nr. 182/2011 al Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13), care înlocuiește Decizia 1999/468/CE a Consiliului. [22] A se vedea articolul 12 din Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 2007/436/CE, Euratom privind sistemul de resurse proprii al Comunităților Europene (JO L 130, 31.5.2000, p. 1). [23] De la crearea sa în 1994, Fondul a fost activat pentru suma totală de 493 milioane EUR. Pentru mai multe detalii, a se vedea secțiunea 2.5.3 din documentul de lucru. [24] De la crearea sa în 1994, fondul a recuperat o sumă totală de 576 milioane EUR (incluzând capital și dobânzi rambursate, la care se adaugă dobânzile de întârziere și câștigurile și pierderile din diferențele de curs de schimb realizate). [25] Activele totale ale Fondului, minus sumele de plată (BEI și audit). [26] Inclusiv dobânzile acumulate.